
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 324 


7 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της Δ12/35228/13.11.96 απόφασης 
του ΥΠΕΧΩΔΕ για την απαλλοτρίωση έκτασης 
9.286 τ.μ. στην περιοχή Δήμου Αλίμου, για τη δια¬ 
μόρφωση εργοταξιακού χώρου για την κατασκευή 
φρεατίου Νο 5, λόγω μετατόπισης της χάραξης του 

παραλιακού συλλεκτήρα α.κ.θ. 1 

Κατάταξη Εθνικών Οδών Περιφερειών Αττικής, Στερε¬ 
ός Ελλάδος, Θεσσαλίας, Ηπείρου, Μακεδονίας και 
Θράκης σε Βασικό (Πρωτεύον), Δευτερεύον και 

Τριτεύον Εθνικό Οδικό Δίκτυο. 2 

Χαρακτηρισμός ως διατηρητέου οικιστικού συγκροτή¬ 
ματος κτιρίων που βρίσκονται στον οικισμό Γερολι- 
μένατου Δήμου Οιτύλου (Ν. Λακωνίας) και καθορι¬ 
σμός ειδικών όρων και περιορισμών δόμησης αυ¬ 


τών. 3 

Καθορισμός οριογραμμώντμήματος κοίτης ρέμματος 
«Κατω'ίτη» στην περιοχή του Δ.Δ. Κορακοβουνίου 
του Δήμου Βόρειας Κυνουρίας. 4 


ΑΠΟΦΑΣΕΙ Σ 

Αριθ.ΔΙ 2/0/32858 (1) 

Μερική ανάκληση της Δ12/35228/13.11.96 απόφασης του 
ΥΠΕΧΩΔΕ για την απαλλοτρίωση έκτασης 9.286 τ.μ. 
στην περιοχή Δήμου Αλίμου, για τη διαμόρφωση ερ- 
γοταξιακού χώρου για την κατασκευή φρεατίου Νο 5, 
λόγω μετατόπισης της χάραξης του παραλιακού συλ¬ 
λεκτήρα α.κ.θ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 28 του Ν. 1068/1980 «Περί 
συστάσεως ενιαίου φορέα Ύδρευσης - Αποχέτευσης 
Πρωτεύουσας» ΦΕΚ 190/23.8.1980 τ. Α’. 

2. Τις διατάξεις του Ν.Δ. 797/1971 «Περί αναγκαστικών 
απαλλοτριώσεων» (ΦΕΚ 1/71). 

3. Τις διατάξεις του άρθρου 6παρ. 20 του Ν. 2052/92. 

4. Τις διατάξεις του αρ. 34 του Ν. 2040/92 για τα κατε- 
πείγοντα έργα. 


5. Την απόφαση με αριθμό 12244/13.11.99του Διοικητι¬ 
κού Συμβουλίου της ΕΥΔΑΠ με την οποία εγκρίθηκε η με¬ 
ρική ανάκληση της με αρ. Δ12/353228/13.11.96 απόφα¬ 
σης του ΥΠΕΧΩΔΕ για την απαλλοτρίωση έκταση 9.286 
τ.μ. στην περιοχή Δήμου Αλίμου, για τη διαμόρφωση ερ- 
γοταξιακού χώρου για την κατασκευή φρεατίου Νο 5, λό¬ 
γω μετατόπισης της χάραξης του παραλιακού συλλεκτή¬ 
ρα α.κ.θ. 

6. Τις διατάξεις του Π.Δ/τος 76/1985 (ΦΕΚ 27/Α/1.3.85) 
«Περί Δημοτικού και Κοινοτικού Κώδικα». 

7. Τις διατάξεις του Π.Δ/τος 69/88 «Περί Κανονισμού 
της Γ εν. Γ ραμματείας Δημ. Έργων» (ΦΕΚ 28/Α/88). 

8. Το με αριθμ. Δ6/1249/24.9.1999 έγγραφο της Δ/νσης 
Ύδρευσης - Αποχέτευσης Δ6 της ΓΓΔΕ του ΥΠΕΧΩΔΕ. 

9. Την κοινή απόφαση Δ16α/04/773/29.11.90 (ΦΕΚ 
476/30.11.90τ.Β’) τωνΥπουργών Προεδρίας και Αναπλ. ΠΕ- 
ΧΩΔΕ «Περί εξαιρέσεως Διοικητικών πράξεων και εγγρά¬ 
φων από τον κανόνα τριών υπογραφών», αποφασίζουμε: 

Ανακαλούμε μερικά την με αρ. Δ12/35228/13.11.96 α¬ 
πόφαση του Υπουργού ΠΕΧΩΔΕ ως προς την απαλλο¬ 
τρίωση έκτασης 9.286 τ.μ. στην περιοχή Δήμου Αλίμου, 
για τη διαμόρφωση εργοταξιακού χώρου για την κατα¬ 
σκευή φρεατίου Νο 5, λόγω μετατόπισης της χάραξης 
του παραλιακού συλλεκτήρα α.κ.θ. που απεικονίζεται και 
περικλείεται με μπλε γραμμή στο τοπογραφικό διάγραμ¬ 
μα με αρ. Α.734-ε σε κλίμακα 1:1.000, που συνέταξε η ΕΥ- 
ΔΑΠ με τον αντίστοιχο κτηματολογικό πίνακα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 2000 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-♦- 

Αριθ. ΔΜΕΘ/ε/0/575 (2) 

Κατάταξη Εθνικών Οδών Περιφερειών Αττικής, Στερεός 
Ελλάδος, Θεσσαλίας, Ηπείρου, Μακεδονίας και Θρά¬ 
κης σε Βασικό (Πρωτεύον), Δευτερεύον και Τριτεύον 
Εθνικό Οδικό Δίκτυο. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 69/88 «Περί Οργανισμού της Γενικής Γραμ¬ 
ματείας Δημ. Έργων του ΥΠΕΧΩΔΕ» όπως αυτό τροπο¬ 
ποιήθηκε μετά Π.Δ. 340/90, Π.Δ. 293/91 και Π.Δ. 167/92. 

3. Το Ν. 3155/55 «Περί κατασκευής καισυντηρήσεως ο¬ 
δών». 

4. Το Β.Δ. 9/20.8.55 «Περί καθορισμού των Εθνικών Ο¬ 
δών κατά τις διατάξεις του Ν. 3155/55 και την Γ 25871/ 
9.7.63 απόφαση του Υπουργού Δημοσίων Έργων «Περί α- 
ριθμήσεωςτων Εθνικών Οδών». 

5. Το Νόμο 1418/84 «Δημόσια Έργα και ρυθμίσεις συ¬ 
ναφών θεμάτων» και ειδικότερα την παράγραφο 3 του άρ¬ 
θρου 25. 

6. Το Π.Δ. 209/98 «Λήψη μέτρων για την ασφάλεια της υ¬ 
περαστικής συγκοινωνίας». 

7. Το Β.Δ. 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων και 
κωμών ή εκτός κατοικημένων εν γένει περιοχών και περί 
κυκλοφοριακής συνδέσεως εγκαταστάσεων μετά των ο¬ 
δών», όπως τροποποιήθηκε και ισχύει σήμερα. 

8. Την απόφαση ΥΠ 123/1507-94 του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων Κ. Γεί- 
τονα», αφού είδαμε: 

1. Τα έγγραφα 1849/8.7.93 της 3ηςΔΕΚΕ Περιφέρειας 
Θεσσαλίας, 1476/Δα/19.8.93 και990/Δα/31.5.94τηςΔΣΕ 
Περιφέρειας Θεσσαλίας με τα οποία προτείνεται η κατά¬ 
ταξη των Εθνικών οδών εντός της Περιφέρειας Θεσσα¬ 
λίας. 

2. Τα έγγραφα 1325/31.8.93 της 3ης ΔΕΚΕ Περιφέρει¬ 
ας Ανατολικής Μακεδονίας και Θράκης και 1601/23.5.94 
της ΔΣΕ Περιφέρειας Ανατολικής Μακεδονίας και Θρά¬ 
κης με τα οποία προτείνεται η κατάταξη των Εθνικών Ο¬ 
δών εντός της Περιφέρειας Ανατολικής Μακεδονίας και 
Θράκης. 

3. Την υπουργική απόφαση ΔΜΕΟ/ε/0/1308/15.12.95 
κατάταξης του Εθνικού Οδικού Δικτύου Αττικής, Στερεός 
Ελλάδας, Θεσσαλίας, Ηπείρου, Μακεδονίας και Θράκης 
σε Βασικό (Πρωτεύον), Δευτερεύον και Τριτεύον Εθνικό 
Οδικό Δίκτυο όπου: 

α) Δεν έχει συμπεριληφθεί το τμήμα της υφισταμένης 
ΝΕΟ Αθηνών - Θεσσαλονίκης στην περιοχή της Λάρισας 
από Α.Κ. Νίκαιας μέχρι Α.Κ. Γυρτώνης. 

β) Η περιγραφή της παραγράφου Β. 19 είναι ασαφής ό¬ 
σον αφορά στο τμήμα της Εθνικής Οδού (3) που διέρχε¬ 
ται από την πόλη της Λάρισας. 

γ) Η «Νότια παράκαμψη Λάρισας» αναφέρεται - εκ πα¬ 
ραδρομής - ως τμήμα της ΠΕΟ (1) στην παράγραφο 
Β.36β. 

δ) Το τμήμα με προδιαγραφές αυτ/μου της Ε.Ο. (6) Λά¬ 
ρισας - Βόλου (νέα χάραξη) από τον Α.Κ. Βελεστίνου μέ¬ 
χρι την είσοδο πόλεως Βόλου δεν έχει υπαχθεί σε κατη¬ 
γορία. 

ε) Το οδικό τμήμα της υπ’ αριθ. (2) Εθνικής Οδού του 
Πρωτεύοντος Δικτύου «Καβάλας - Ξάνθης - Κομοτηνής» 
από τη χ.θ. 50+500 του άξονα «Καβάλας - Ξάνθης» μέχρι 
τη χ.θ. 2+700 του άξονα «Ξάνθης - Κομοτηνής» έχει αντι- 
κατασταθεί από την οδική παράκαμψη Ξάνθης που απο¬ 
τελεί νέα χάραξη του Βασικού Εθνικού Οδικού Δικτύου 
σύμφωνα με την απόφαση ΔΜΕΘ/ε/οικ/87/20.1.2000 και 
δια της οποίας πλέον εξυπηρετείται ο διερχόμενος υπε¬ 
ραστικός κυκλοφοριακός φόρτος παρακάμπτοντας το α¬ 
στικό κέντρο του Δήμου Ξάνθης, της παλαιάς οδού πα- 


ραμένουσας για την εξυπηρέτηση - κατά κύριο λόγο - των 
αναγκών της τοπικής κυκλοφορίας. 

4. Το έγγραφο 1588/26.5.98 της Διεύθυνσης Δημοσίων 
Έργων Περιφέρειας Θεσσαλίας με το οποίο ζητείται η 
διόρθωση της απόφασης ΔΜΕΟ/ε/0/1308/15.12.95 όσον 
αφορά στην παράγραφο Β.36β αυτής όπου η περιγραφή 
«Νότια παράκαμψη Λάρισας από κόμβο Νίκαιας μέχρι 
κόμβο Γ υρτώνης» είναι ασαφής. 

5. Το έγγραφο με αριθ. πρωτ. Κ. 2941/16.6.99 της 
Δ/νσης Δημοσίων Έργων Περιφέρειας Ανατολικής Μακε¬ 
δονίας και Θράκης με το οποίο ζητείται η ανακατάταξη 
του τμήματος της Εθνικής Οδού (2) «Καβάλας - Ξάνθης - 
Κομοτηνής» που διέρχεται μέσα από την πόλη της Ξάνθης 
και ο υποβιβασμός του σε Τριτεύον Εθνικό Οδικό Δίκτυο 
μετά την αντικατάστασή του από τον Περιφερειακό της 
Ξάνθης και την μετακύλιση των βασικών του λειτουργιών 
προς τον νέο άξονα. 

6. Το έγγραφο με αριθ. πρωτ. 2215/21.9.99 του Γραφεί¬ 
ου Νομάρχη Ξάνθης δια του οποίου ομοίως ζητείται για 
τους προαναφερόμενους λόγους η ένταξη του αστικού 
τμήματος της Εθνικής Οδού (2) πόλεως Ξάνθης, στο Τρι- 
τεύον Εθνικό Οδικό Δίκτυο. 

7. Τη γνωμοδότηση του Συμβουλίου Δημοσίων Έργων 
Τμήματος Μελετών: Συνεδρία 2, Πράξη 11/2.3.2000, και 
επειδή: 

1. Γ ια την εφαρμογή των Προεδρικών Διαταγμάτων Π.Δ. 
209/98 και Π.Δ. 401/93 (τα οποία ισχύουν από την ημέρα 
που δημοσιεύθηκαν σε ΦΕΚ) είναι απαραίτητη η κατάτα¬ 
ξη των Εθνικών Δρόμων στις τρεις (3) κατηγορίες Βασικό 
ή Πρωτεύον, Δευτερεύον και Τριτεύον Δίκτυο. 

2. Η κατάταξη αυτή γίνεται σύμφωνα με τα κριτήρια που 
αναφέρεται στα Π.Δ. και τη λειτουργική σημασία των δρό¬ 
μων. 

3. Στην υπουργική απόφαση ΔΜΕΟ/ε/0/1308/15.12.95 
κατάταξης του Εθνικού Οδικού Δικτύου Αττικής Στερεάς 
Ελλάδας, Θεσσαλίας, Ηπείρου, Μακεδονίας και Θράκης 
σε Βασικό (Πρωτεύον), Δευτερεύον και Τριτεύον Εθνικό 
Οδικό Δίκτυο. 

α) Δεν έχει συμπεριληφθεί το τμήμα της υφισταμένης 
Ν.Ε.Ο. Αθηνών - Θεσσαλονίκης, στην περιοχή της Λάρι¬ 
σας, από Α.Κ. Νίκαιας μέχρι Α.Κ. Γ υρτώνης. 

β) Η περιγραφή της παραγράφου Β.19 είναι ασαφής ό¬ 
σον αφορά στο τμήμα της Εθνικής Οδού (3) που διέρχε¬ 
ται από την πόλη της Λάρισας. 

γ) Η «Νότια παράκαμψη Λάρισας», αναφέρεται - εκ πα¬ 
ραδρομής - ως τμήμα της ΠΕΟ(1) στην παράγραφο 
Β.35β. 

δ) Το τμήμα με προδιαγραφές αυτοκ/μου της ΕΟ (6) Λά¬ 
ρισας - Βόλου (νέα χάραξη) από τον Α.Κ. Βελεστίνου μέχρι 
την είσοδο πόλεως Βόλου δεν έχει υπαχθεί σε κατηγορία. 

ε) Το οδικό τμήμα της υπ’ αριθ. (2) Εθνικής Οδού του 
Πρωτεύοντος Δικτύου «Καβάλας - Ξάνθης - Κομοτηνής» 
από τη χ.θ. 50+500 του άξονα Καβάλας - Ξάνθης» μέχρι 
τη χ.θ. 2+700 του άξονα «Ξάνθης - Κομοτηνής» έχει αντι- 
κατασταθεί από την οδική παράκαμψη Ξάνθης που απο¬ 
τελεί νέα χάραξη του Βασικού Εθνικού Οδικού Δικτύου 
σύμφωνα με την απόφαση ΔΜΕΟ/ε/οικ/Β7/20.1.2000 και 
δια της οποίας πλέον εξυπηρετείται ο διερχόμενος υπε¬ 
ραστικός κυκλοφοριακός φόρτος παρακάμπτοντας το α¬ 
στικό Κέντρο του Δήμου Ξάνθης, της παλαιός οδού πα- 
ραμένουσας για την εξυπηρέτηση - κατά κύριο λόγο - των 
αναγκών της τοπικής κυκλοφορίας, αποφασίζουμε: 

Την τροποποίηση και συμπλήρωση της Υπουργικής Από- 

φάσης ΔΜΕΟ/ε/Ο/1308/15.12.95 κατάταξηςτου Εθνικού Ο¬ 
δικού Δικτύου Αττικής, Στερεός Ελλάδας, Θεσσαλίας, Η¬ 
πείρου, Μακεδονίας και Θράκης σε Βασικό (Πρωτεύον), 
Δευτερεύον και Τριτεύον Εθνικό Οδικό Δίκτυο ως εξής: 

α) Το Τμήμα της υφιστάμενης Νέας Εθνικής οδού Αθη¬ 
νών - Θεσσαλονίκης στην περιοχή της Λάρισας από Ανι¬ 
σόπεδο κόμβο Νίκαιας μέχρι Ανισόπεδο Κόμβο Γυρτώνης 
κατατάσσεται στο Δευτερεύον Εθνικό Οδικό Δίκτυο. 

Η ως άνω παράγραφος προστίθεται με αριθμό 51 στην 
ενότητα Β. 

β) Η παράγραφος Β.19 διορθώνεται και καθίσταται ως 
εξής: 

Β.19. Η Εθνική Οδός3«Ελευσίνα-Θήβα-Λιβαδειά (μέ¬ 
σω παράκαμψης Λιβαδειάς και των συνδετηρίων) - Χάνι - 
Κατίκου - Μπράλλος - Λαμία - Δομοκός - Φάρσαλα - Λάρι¬ 
σα - Τύρναβος - Ελασσόνα - Σέρβια - Κοζάνη - Πτολε- 
μαΐδα - Αμύνταιο (μέσω της παρακαμπτήριου των εγκα¬ 
ταστάσεων της ΔΕΗ στο Αμύνταιο) - Βεύη - Φλώρινα - Νί¬ 
κη μέχρι τα σύνορα». 

γ) Στην παράγραφο Β.36 διαγράφεται η υποπαράγρα- 
φος β «Νότια παράκαμψη Λάρισας από κόμβο Νίκαιας μέ¬ 
χρι κόμβο Γ υρτώνης». 

δ) Η Νότια παράκαμψη Λάρισας: απάτη συμβολή με τη 
Νέα Εθνική Οδό Αθηνών - Θεσσαλονίκης (όπου και ο Ανι¬ 
σόπεδος Κόμβος Λάρισας) δια του ισοπέδου κόμβου 
Φαρσάλων στη συμβολή με την Εθνική οδό (3) μέχρι τον ι¬ 
σόπεδο κόμβο της Γεωργικής Σχολής Λάρισας στη συμ¬ 
βολή με την Εθνική Οδό (6) κατατάσσεται στο Δευτερεύ¬ 
ον Εθνικό Οδικό Δίκτυο. 

Η ως άνω παράγραφος προστίθεται με αριθμό 52 στην 
ενότητα Β. 

ε) Το τμήμα με προδιαγραφές αυτοκ/μου της ΕΟ (6) 
«Λάρισας - Βόλου» (νέα χάραξη) από τον Ανισόπεδο Κόμ¬ 
βο Βελεστίνου μέχρι την Είσοδο πόλεως Βόλου κατατάσ¬ 
σεται στο Βασικό (Πρωτεύον) Εθνικό Οδικό Δίκτυο. 

Η ως άνω παράγραφος προστίθεται με αριθμό 9 στην ε¬ 
νότητα Α'. 

στ) Το οδικότμήματης Εθνικής Οδού (2) του Πρωτεύο¬ 
ντος Δικτύου «Καβάλας - Ξάνθης - Κομοτηνής» το διερχό- 
μενο μέσα από την πόλη της Ξάνθης, απότηνχ.θ. 50+500 
του άξονα «Καβάλας - Ξάνθης» μέχρι την χ.θ. 2+700 του 
άξονα «Ξάνθης - Κομοτηνής» ανακατατάσσεται και υπο¬ 
βιβάζεται σε Δευτερεύον Εθνικό Οδικό Δίκτυο. 

Η ως άνω παράγραφος προστίθεται με αριθμό 53 στην 
ενότητα Β. 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογισμού, 
να δημοσιευθεί στην Εφημερίδα της Κυβερνήσεως. 

Αθήνα, 10 Μαΐου 2000 

ΟΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. 11762/2458 (3) 

Χαρακτηρισμός ως διατηρητέου οικιστικού συγκροτήμα¬ 
τος κτιρίων που βρίσκονται στον οικισμό Γερολιμένα 
του Δήμου Οιτύλου (Ν. Λακωνίας) και καθορισμός ει¬ 
δικών όρων και περιορισμών δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 


1577/1985 «Γενικός Οικοδομικός Κανονισμός (Α’ 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (Α' 137) που προστέ¬ 
θηκε με το άρθρο 27 του Ν. 2081/92 (Α' 154) καιαντικατα- 
στάθηκε με την παρ. 2α του άρθρου 1 του Ν. 2469/1997 
(Α’ 38). 

3. Την υπ’αρίθμ.103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων,Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 25.1.2000 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιάκων Οικι¬ 
σμών. 

6. Την από 1.2.2000 σύμφωνη γνώμη του φερόμενου ι¬ 
διοκτήτη Κ.Νικόλαου Κυρίμη (αρ. πρ. ΥΠΕΧΩΔΕ 
2561/764/1.2.2000). 

7. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το οικιστικό συγκρό¬ 
τημα κτιρίων που βρίσκεται στον οικισμό Γερολιμένα του 
Δήμου Οιτύλου (Ν. Λακωνίας),φερόμενο ως ιδιοκτησία 
Νικολάου Κυρίμη, όπως τα κτίρια φαίνονται με μαύρη 
διαγράμμιση και με τους αριθμούς 1 -8 στο σχετικό πρω¬ 
τότυπο διάγραμμα σε κλίμακα 1:200,που θεωρήθηκε α¬ 
πό τον Προϊστάμενο της Δ/νσης Τοπογραφικών Εφαρ¬ 
μογών με την 11762/2000 πράξη του και που αντίτυπό 
του σε φωτοσμί κρυνση δημοσιεύεται με την παρούσα α¬ 
πόφαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο του οικιστικού συγκροτήματος καθώς και τα στοιχεία 
του περιβάλλοντος χώρου του (μάντρα, αυλόθυρα κ.λπ.) 
όπως και οι εναρμονιζόμενες με αυτό μεταγενέστερες 
προσθήκες, όχι όμως και τα πόσης φύσεως προσκτίσμα- 
τα που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια του οικι¬ 
στικού συγκροτήματος απαγορεύεται κάθε αφαίρεση, 
αλλοίωση ή καταστροφή των επί μέρους αρχιτεκτονικών 
ή διακοσμητικών στοιχείων τους,πλην εκείνων για τα ο¬ 
ποία έχει γνωμοδοτήσει η ΕΠΑΕ. 

4. Επιβάλλεται η αποκατάσταση του οικιστικού συγκρο¬ 
τήματος στην αρχική του μορφή. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση κάθε κτιρίου του οικιστικού συγκροτήματος που χα¬ 
ρακτηρίζεται ως διατηρητέο,εφόσον δεν αλλοιώνεται ο 

αρχιτεκτονικός χαρακτήρας του κτιρίου και δεν θίγονται 
τα διατηρητέα στοιχεία του. 

6. Αιτήσεις για ανέγερση νέου κτιρίου στο οικόπεδο του 
διατηρητέου οικιστικού συγκροτήματος καθώς και προ¬ 
σθήκη σε αυτό,αποστέλλονται από την Πολεοδομική Υ¬ 
πηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων, με γνώμη 
της ΕΠΑΕ, για ειδική ρύθμιση σύμφωνα με την παρ. 2 του 
άρθρου 4 του Ν. 1577/1985, εφόσον δεν παραβλάπτεται 
το οικιστικό συγκρότημα και ο χώρος που το περιβάλλει. 

7. Επιτρέπεται η χρήση του οικιστικού συγκροτήματος 
ως ξενοδοχείο. 

8. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο οι¬ 
κιστικό συγκρότημα. 


Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων των κτιρίων. 

9. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου οικιστικού συγκροτήματος και του 
περιβάλλοντος χώρου του,και για την τοποθέτηση επι¬ 
γραφών απαιτείται η έγκριση της ΕΠΑΕ. 

10. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Μάίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 




Υ Π ΰ ϊ ρ Γ Εί Ο 

ΠΕΡΙΒΑΛΛΟΝΤΟΣ ΧΩΡΟΤΑΞΙΑ! & ΔΗΜ. ΕΡΓΟΝ 

Αριθ, 1531 (4) 

Καθορισμός οριογραμμών τμήματος κοίτης ρέμματος 
«Κατωΐτη» στην περιοχή του Δ.Δ. Κορακοβουνίου του 
Δήμου Βόρειας Κυνουρίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τον Ν. 1232/1982 «Περί επαναφοράς σε ισχύ, τροπο¬ 
ποίηση και συμπλήρωση διατάξεωντου Ν. 4352/64 και άλ¬ 
λων διατάξεων και ειδικότερα το άρθρο 2 παρ. 1 αυτού» 

2. Το από 21.3.1924 (ΦΕΚ 61/24) Δ/μα «Περί κωδικοποί¬ 
ησης των διατάξεων του Νόμου 2853 και του από 10.12.23 
Δ/τος Περί εκτελέσεως των Υδραυλικών έργων». 

3. Το Ν.2218/94 «Ίδρυση Νομαρχιακής Αυτ/σης, τροπο¬ 
ποίηση διατάξεων για την πρωτοβάθμια αυτ/ση και την 
Περιφέρεια και άλλες Διατάξεις». 

4. Το Ν. 2240/94 «Συμπλήρωση Διατάξεων για τη Νο¬ 
μαρχιακή Αυτοδιοίκηση και άλλες Διατάξεις». 

5. Το άρθρο 6 του Ν. 880/79 (ΦΕΚ 58/79 τ.Α.) «Περί κα¬ 
θορισμού ανωτάτου ορίου Συντελεστού Δόμησης 
κ.λπ.». 

6. Το άρθρο 6 της 3046/304/3.2.1989 (ΦΕΚ 59/89 τ.Δ') Α¬ 
πόφασης του Υπουργού ΠΕ.ΧΩ.ΔΕ. «Εγκριση Κτιριοδομι- 
κού Κανονισμού» 

7. Την απόφαση 2106/9.11.1983 Καθορισμού ορεινής 
και Πεδινής κοίτης των Χειμάρρων και ποταμών του Νο¬ 
μού. 


8. Τη Δ7α/0ικ/3147/12.10.1998 Εγκύκλιο των Υπουργών 
Εσωτερικών, ΠΕΧΩΔΕ και Γεωργίας. 

9. Το Τοπογραφικό και Υψομετρικό Διάγραμμα με κλί¬ 
μακα 1:500 που σύνταξε ο Μηχ/κός Ιωσήφ Κόκκορης και 

στο οποίο με τα σημεία Α, Β.Ξ, Ο (Αριστερά) και Π, Ρ, 

. Ω, Α1 (Δεξιά) η Δ/νση Υποδομών καθόρισε στις 

6.3.2000 τις Οριογραμμές του ρέμματος. 

10. Τη σύμφωνη γνώμη του Δημ. Συμβ. του Δήμου Βό¬ 
ρειας Κυνουρίας όπως τη διατύπωσε στην απόφασή του 
85/27.3.2000, αποφασίζουμε: 

Επικυρώνουμε τον καθορισμό των οριστικών οριογραμ- 
μών, του ρέμματος «Κατωΐτη» στην περιοχή του Δ.Δ. Κο¬ 
ρακοβουνίου του Δήμου Βόρειας Κυνουρίας όπως αυτός 
έγινε από τη Δ/νση Υποδομών Αρκαδίας στις 6.3.2000 στο 
Τοπογραφικό και Υψομετρικό Διάγραμμα με κλίμακα 
1:500 που σύνταξε ο Μηχ/κός Ιωσήφ Κόκκορης οριζομέ- 

νων μετά σημεία Α, Β.Ξ, Ο (Αριστερά) και Π, Ρ.Ω, 

Α1 (Δεξιά) με τον οποίο έχει συμφωνήσει ο Δήμος Βόρει¬ 
ας Κυνουρίας με την 85/27.3.2000 απόφασή του. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού ή του 
Προϋπολογισμού του Δήμου Βόρειας Κυνουρίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Τρίπολη, 7 Απριλίου 2000 
Ο Νομάρχης 

ΠΑΝΑΓΙΩΤΗΣ ΓΙΑΝΝΟΠΟΥΛΟΣ 

